S-4859/2022

Mál þetta, sem dómtekið var 23. nóvember sl., er höfðað með ákæru, útgefinni af Héraðssaksóknara 20. október 2022, á hendur B-kk-þgf O-kk-þgf B-kk-þgf, kt. [...], fyrir „eftirtalin brot gegn hegningarlögum framin í Reykjavík:

I.

Fyrir brot gegn valdstjórninni, með því að hafa miðvikudaginn 22. september 2021 í lögreglubifreið á leið frá Hringbraut 79 og að lögreglustöðinni við Hverfisgötu 113 og innandyra á lögreglustöðinni ítrekað hótað lögreglumönnum nr. A og Blíkamsmeiðingum og lífláti en lögreglumennirnir voru við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

II.

Fyrir brot gegn valdstjórninni, með því að hafa að kvöldi föstudagsins 12. nóvember 2021 innandyra á lögreglustöðinni við Hverfisgötu 113 ítrekað hótað lögreglumönnum nr. C og D, líkamsmeiðingum og lífláti og fyrir að hafa skallað lögreglumann nr. D í höfuðið með þeim afleiðingum að lögreglumaðurinn hlaut heilahristing sem og bólgu, roða og eymsli yfir vinstri augnbrún en lögreglumennirnir voru við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

III.

Fyrir brot gegn valdstjórninni, með því að hafa aðfaranótt fimmtudagsins 25. nóvember 2021 utandyra við Kleppsveg 70 sparkað með hné sínu í höfuð lögreglumanns nr. 13- 20 með þeim afleiðingum að lögreglumaðurinn, sem var við skyldustörf, hlaut mar yfir mjúka hluta vinstri eyra.

Telst þetta varða við 1. mgr. 106. gr. almennra hegningarlaga nr. 19/1940.

IV.

Fyrir brot gegn valdstjórninni, með því að hafa að kvöldi mánudagsins 3. janúar 2022, utandyra við Kleppsveg 70, hótað lögreglumönnum nr. E og F lífláti og fyrir að hafa skallað lögreglumann nr. E í höfuðið með þeim afleiðingum að lögreglumaðurinn hlaut þreifieymsli og maráverka á enni en báðir lögreglumennirnir voru við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafðiverið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1997. Samkvæmt framlögðu sakavottorði, dagsettu 19. október sl., hefur hann einusinni gengist undir lögreglustjórasátt vegna umferðarlagabrots. Við ákvörðun refsingar verður litið til þess að um nokkur tilvik var að ræða auk þess sem árásirnar voru alvarlega rog beindust að höfði lögreglumannanna. Með hliðsjón af öllu framangreindu, 1., 5., 6. og 8. tl. 1. mgr. 70. gr. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í sex mánuðien fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 167.400 krónur að meðtöldum virðisaukaskatti, og 180.236 krónur í annan sakarkostnað.

Af hálfu ákæruvaldsins flutti málið F-kk-nf S-kk-nf B-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

DÓMSORÐ:

Ákærði, B-kk-nf O-kk-nf B-kk-nf sæti fangelsi í sex mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 167.400 krónur að meðtöldum virðisaukaskatti, og 180.236 krónur í annan í sakarkostnað.

B-kvk-nf B-kvk-nf